ADB ​ຄາດ​ວ່າ ເສດ​ຖະ​ກິດ​ຂອງ ລາວ ຈະ​ຂະ​ຫຍາຍ​ຕົວ​ ​ໃນ​ອັດ​ຕາ​ສະ​ເລ​່ຍ 6.2 ເປີ​ເຊັນ​ໃນ​ປີ 2019 ແລະ 2020
​ເສດ​ຖະ​ກິດ​ຂອງ​ລາວ​ໃນ​ຕະຫຼອດ​ປີ 2019 ນີ້​ຈະ​ຂະ​ຫຍາຍ​ຕົວ​ເພີ່ມ​ຂຶ້ນ​ຈາກ​ປີ 2018 ໃນ​ອັດ​ຕາ​ສະ​ເລ່ຍ 6.2 ເປີ​ເຊັນ ຊຶ່ງຫຼຸດ​ລົງ​ຈາກ​ຊ່ວງ​ກາງ​ປີ 2019.
ທະນາຄານພັດທະນາເອເຊຍຄາດວ່າ ເສດຖະກິດຂອງ ລາວ ຈະຂະຫຍາຍຕົວເພີ່ມຂຶ້ນໃນອັດຕາສະເລ່ຍ 6 2 ເປີເຊັນໃນປີ 2019 ແລະ 2020 ຊຶ່ງຫຼຸດລົງຈາກການຄາດໝາຍໃນໄລຍະກ່ອນໜ້ານີ້ທີ່ອັດຕາສະເລ່ຍ 6 5 ເປີເຊັນ ທ່ານ ລັດຕະນະໄຕ ຫຼວງລາດບັນດິດ ຜູ້ຊ່ຽວຊານດ້ານເສດຖະສາດຂອງທະນາຄານພັດທະນາແຫ່ງເອເຊຍ (ADB) ຖະແຫຼງວ່າເສດຖະກິດຂອງລາວໃນຕະຫຼອດປີ 2019 ນີ້ຈະຂະຫຍາຍຕົວເພີ່ມຂຶ້ນຈາກປີ 2018 ໃນອັດຕາສະເລ່ຍ 6 2 ເປີເຊັນ ຊຶ່ງຫຼຸດລົງຈາກຊ່ວງກາງປີ 2019 ທີ່ຄາດໝາຍການຂະຫຍາຍຕົວທາງເສດຖະກິດຂອງລາວໄວ້ທີ່ອັດຕາສະເລ່ຍ 6 5 ເປີເຊັນນັ້ນ ທັງນີ້ກໍເພາະວ່າພາກການຜະລິດໃນ ລາວ ສາມາດຈັດຕັ້ງປະຕິບັດໄດ້ຕ່ຳກວ່າແຜນການທີ່ວາງໄວ້ໃນທຸກດ້ານ ກໍຄືພາກກະສິກຳຂະຫຍາຍຕົວ 2 5 ເປີເຊັນ, ພາກອຸດສາຫະກຳຂະຫຍາຍຕົວ 7 1 ເປີເຊັນ, ພາກບໍລິການຂະຫຍາຍຕົວ 5 ເປີເຊັນ ໃນຂະນະທີ່ແຜນການໄດ້ວາງເປົ້າໝາຍໄວ້ທີ່ລະດັບ 2 8 ເປີເຊັນກັບ 8 3 ເປີເຊັນ ແລະ 6 7 ເປີເຊັນຕາມລຳດັບ ແຕ່ຢ່າງໃດກໍຕາມເພື່ອເຮັດໃຫ້ເສດຖະກິດ ລາວ ຂະຫຍາຍຕົວທີ່ອັດຕາສະເລ່ຍ 6 2 ເປີເຊັນໃນປີ 2020 ດ້ວຍນັ້ນລັດຖະບານລາວຈະຕ້ອງຄຸ້ມຄອງເສດຖະກິດມະຫາພາກໃຫ້ມີສະເຖຍລະພາບ ແລະ ໝັ້ນທ່ຽງ ປັບປຸງການຄຸ້ມຄອງລະບົບການເງິນ ແລະ ງົບປະມານລັດໃຫ້ແຂງແຮງ ປະຕິຮູບກົນໄກເກັບລາຍຮັບທີ່ທັນສະໄໝ-ໂປ່ງໃສ, ຄຸ້ມຄອງເງິນຕາໃຫ້ມີສະເຖຍລະພາບ, ປະຕິບັດນະໂຍບາຍດອກເບ້ຍທະນາຄານຕາມກົນໄກຕະຫຼາດ, ປັບປຸງສະພາບແວດລ້ອມໃນການດຳເນີນທຸລະກິດ, ສົ່ງເສີມການລົງທຶນພາຍໃນ ແລະ ຂອງຕ່າງຊາດໃຫ້ເພີ່ມຂຶ້ນ, ພັດທະນາການຜະລິດສິນຄ້າ ແລະ ບໍລິການສົ່ງເສີມການຜະລິດສິນຄ້າ ເພື່ອຊົມໃຊ້ພາຍໃນ ແລະ ຫຼຸດການນຳເຂົ້າຈາກຕ່າງປະເທດ, ແກ້ໄຂບັນຫາທຸກຍາກ ຈັດຕັ້ງປະຕິບັດເປົ້າໝາຍພັດທະນາຢ່າງຍືນຍົງ ແລະ ປາບປາມການທຸຈະລິດຄໍຣັບຊັ້ນຢ່າງແທ້ຈິງ ພ້ອມກັນນີ້ ADB ຍັງຄາດໝາຍດ້ວຍວ່າ ລັດຖະບານ ລາວ ຈະຕ້ອງປະເຊີນບັນຫາຂາດດຸນການຊຳລະບັນຊີໝຸນວຽນເງິນຕາຕ່າງປະເທດທີ່ລະດັບ 9 5 ເປີເຊັນ ແລະ 10 ເປີເຊັນຂອງ DGP ໃນປີ 2019-2020 ຊຶ່ງຈະເຮັດໃຫ້ທຶນສຳຮອງເງິນຕາຕ່າງປະເທດຂອງລັດຖະບານ ລາວ ຫຼຸດລົງເຫຼືອບໍ່ເຖິງ 1,000 ລ້ານໂດລາ ຫຼືທຽບໄດ້ກັບການນຳເຂົ້າສິນຄ້າຈາກຕ່າງປະເທດໄດ້ພຽງແຕ່ 2 ເດືອນເທົ່ານັ້ນ ສ່ວນທ່ານ ທອງລຸນ ສີສຸລິດ ນາຍົກລັດຖະມົນຕີກໍຖະແຫຼງຍອມຮັບວ່າ ການຈັດຕັ້ງປະຕິບັດແຜນການພັດທະນາເສດຖະກິດ ແລະ ສັງຄົມແຫ່ງຊາດໃນປີ 2019 ເຮັດໄດ້ຕ່ຳກວ່າເປົ້າໝາຍທີ່ວາງໄວ້ ຈຶ່ງຄ່າດວ່າເສດຖະກິດ ລາວ ຈະຂະຫຍາຍຕົວບໍ່ເກີນ 6 4 ເປີເຊັນ ຂະນະທີ່ແຜນການປີໄດ້ວາງໄວ້ທີ່ອັດຕາສະເລ່ຍ 6 7 ເປີເຊັນ ແຕ່ກໍຍັງຖືວ່າເປັນການຂະຫຍາຍຕົວດ້ານບວກ ແລະ ກໍຈະຍັງສືບຕໍ່ເຮັດໃຫ້ເສດຖະກິດຂອງ ລາວ ມີການຂະຫຍາຍຕົວດ້ານບວກໃນປີ 2020 ດ້ວຍການແກ້ໄຂບັນຫາຄົງຄ້າງຕ່າງໆຢ່າງມີປະສິດທິຜົນ ໂດຍສະເພາະແມ່ນການບໍລິຫານງານໃນບັນດາລັດວິສາຫະກິດນັ້ນ ດັ່ງທີ່ທ່ານ ທອງລຸນ ຖະແຫຼງຢືນຢັນວ່າ "ປີ 2020 ນີ້ ຈະພະຍາຍາມເຮັດໃຫ້ບັນລຸຄາດໝາຍໃຫ້ໄດ້ສະມັດຕະພາບຂອງການຜະລິດນັ້ນ ບໍ່ທັນສູງການປັບປຸງລັດວິສາຫະກິດຍັງບໍ່ທັນໄປທັນມາ ພວກເຮົາແຕ່ງຕັ້ງຄະນະກຳມະການແລ້ວ ກະໄດ້ດຳເນີນມາແລ້ວ ແຕ່ວ່າກໍບໍ່ງ່າຍປານໃດ ເພາະວ່າພວກເຮົາຕ້ອງໄດ້ຕັດສິນໃຈສູງຮ່ວມກັນ ເພື່ອແກ້ໄຂບັນຫາທີ່ບັນດາລັດວິສາຫະກິດບໍ່ທັນໄປທັນມານັ້ນ ພວກເຮົາຕ້ອງໄດ້ແກ້ໄຂບັນຫາສະພາບແວດລ້ອມຂັ້ນຂອດການລົງທຶນ ການເຮັດກິດຈະການໃນປະເທດຂອງພວກເຮົາເຮັດທຸລະກິດຕ່າງນັ້ນ " ໃນປີ 2018 ເສດຖະກິດຂອງ ລາວ ຂະຫຍາຍຕົວເພີ່ມຂຶ້ນ 6 5 ເປີເຊັນຊຶ່ງຫຼຸດລົງຈາກ 6 9 ເປີເຊັນໃນປີ 2017 ເພາະໄພນ້ຳຖ້ວມຄັ້ງໃຫຍ່ ແລະ ລາຍໄດ້ຂອງປະຊາຊົນ ລາວ ຢູ່ທີ່ລະດັບ 2,599 ໂດລາຕໍ່ຄົນຕໍ່ປີ ສ່ວນໃນທ້າຍປີ 2019 ນີ້ກໍຄາດວ່າລາຍໄດ້ສະເລ່ຍຂອງປະຊາຊົນ ລາວ ຈະເພີ່ມຂຶ້ນເປັນ 2,683 ໂດລາຕໍ່ຄົນຊຶ່ງຕ່ຳກວ່າແຜນການທີ່ສະພາແຫ່ງຊດໄດ້ຮັບຮອງເອົາໄວ້ທີ່ລະດັບ 2,726 ໂດລາຕໍ່ຄົນ ແລະ ບັນຫາຍາກຈົນຂອງປະຊາຊົນກໍຍັງເກີນກວ່າ 65,000 ຄອບຄົວຫຼື 5 34 ເປີເຊັນຂອງຄົວເຮືອນທັງໝົດ ພາຍໃຕ້ສະພາບການດັ່ງກ່າວ ຈຶ່ງເປັນໄປໄດ້ຍາກທີ່ລັດຖະບານ ລາວ ຈະສາມາດບັນລຸເປົ້າໝາຍການຂະຫຍາຍຕົວທາງເສດຖະກິດໃຫ້ໄດ້ທີ່ອັດຕາສະເລ່ຍ 7 ເປີເຊັນໃນຕະຫຼອດແຜນການພັດທະນາເສດຖະກິດ ແລະ ສັງຄົມແຫ່ງຊາດໄລຍະ 5 ປີ ຄັ້ງທີ 8 ໃນຊ່ວງປີ 2016-2020 ທີ່ສະພາແຫ່ງຊາດ ລາວ ໄດ້ຮັບຮອງເອົາໄວ້ ເພາະວ່າໃນຊ່ວງປີ 2017-2019 ເສດຖະກິດ ລາວ ຂະຫຍາຍຕົວໃນອັດຕາສະເລ່ຍ 6 5 ເປີເຊັນເທົ່ານັ້ນ ສ່ວນການຮັດສາຍແອວທາງດ້ານລາຍຈ່າຍ ກໍຍັງກະທົບແຜນການຫຼຸດຜ່ອນບັນຫາຍາກຈົນໃນ ລາວ ອີກດ້ວຍ